4. การวิจัยและพัฒนา

ในปี 2543 บริษัทฯ ได้มีการพัฒนาการผลิต การขาย และการจัดส่ง
จนได้รับการรับรองระบบคุณภาพ ISO 9002 : 1994 จาก RWTÜV (Thailand) Limited
เมื่อวันที่ 10 ตุลาคม 2543

ปี 2545 บริษัทฯ ได้พัฒนาระบบคุณภาพจาก ISO 9002 : 1994 เป็น ISO 9001 : 2000
และได้รับการรับรองระบบคุณภาพจาก RWTÜV (Thailand) Limited เมื่อวันที่ 25 พฤศจิกายน
2545

ปี 2547 บริษัทฯ ได้รับการรับรองระบบการจัดการสิ่งแวดล้อม ISO 14001 : 1996 จาก RWTÜV
(Thailand) Limited เมื่อวันที่ 9 กรกฎาคม 2547

ปี 2548 บริษัทฯ ได้รับการรับรองระบบการจัดการสิ่งแวดล้อม ISO 14001 : 2004 จาก TÜV
NORD (Thailand) Limited เมื่อวันที่ 26 สิงหาคม 2548 เพื่อแสดงว่าบริษัทฯ
ได้จัดทำและดำเนินการตามระบบการจัดการสิ่งแวดล้อม สำหรับ :-

1.  งานแปรรูปเหล็กม้วน และเหล็กแผ่น

2.  งานปั๊ม งานขึ้นรูป งานพับชิ้นส่วนโลหะ เพื่อใช้ในอุตสาหกรรมต่าง ๆ เช่น เฟอร์นิเจอร์
    ก่อสร้าง ยานยนต์ เครื่องใช้ไฟฟ้าและอิเล็กทรอนิกส์

3.  งานผลิตหลังคาเหล็ก ผนังฝ้าเพดาน แผ่นปูพื้นและอุปกรณ์ติดตั้ง

  ในปี 2549 บริษัทฯ ดำเนินการด้านการจัดการอาชีวอนามัย และความปลอดภัยในการทำงาน

(OHSAS : 1999)

ทั้งนี้ผู้บริหาร และบุคลากรของบริษัทฯ ทุกคนกำหนดแนวนโยบายคุณภาพ ดังนี้

1.  ให้ความสำคัญสูงสุดในด้านคุณภาพ เพื่อตอบสนองความพึงพอใจของลูกค้า

2.  ต้องทำความเข้าใจอย่างชัดเจนกับความต้องการของลูกค้า เพื่อจัดหาสินค้า
    บริการที่มีคุณภาพตรงตามความต้องการของลูกค้า

3.  มุ่งมั่นที่จะพัฒนาคุณภาพของสินค้า และการให้บริการอย่างต่อเนื่อง
    โดยเน้นถึงประสิทธิภาพสูงสุดของกระบวนการผลิต ขั้นตอนการปฏิบัติงาน
    และส่งมอบสินค้าให้ครบถ้วน ตรงต่อเวลา

4.  จัดทำ คงไว้ และดำเนินการอย่างมีประสิทธิภาพ ต่อระบบการบริหารงานคุณภาพ
    ซึ่งสอดคล้องกับความต้องการของลูกค้าและมาตรฐาน ISO 9001 : 2000 และ ISO 14001
    : 2004

5.  ดำเนินการส่งเสริม และพัฒนาบุคลากรอย่างต่อเนื่อง

  นอกจากนี้ ผู้บริหารและบุคลากรทุกคน ได้มีพันธกิจร่วมกัน เพื่อเป็นการพัฒนาองค์กร บุคลากร ให้

มีประสิทธิภาพยิ่งขึ้น และคำนึงถึงสังคมภายนอกด้วย ดังนี้

S Safety First ความปลอดภัยมาเป็นอันดับหนึ่ง

S Satisfaction คำนึงถึงความพึงพอใจ

S Social Care ห่วงใย ใส่ใจสังคม

C Continual Improvement ระดมพัฒนาอย่างต่อเนื่อง

ในปี 2550 บริษัทฯ ได้รับการรับรองระบบการจัดการอาชีวอนามัย และความปลอดภัยในการทำงาน
OHSAS 18001 : 1999 จาก TÜV NORD (Thailand) Limited เมื่อวันที่ 11 มิถุนายน 2550
โดยบริษัทฯ มีนโยบายด้านระบบการจัดการอาชีวอนามัย ความปลอดภัย
และสิ่งแวดล้อมในการทำงาน ดังนี้

1.  มุ่งมั่น พัฒนา ระบบการจัดการ อาชีวอนามัย ความปลอดภัย
    และสภาพแวดล้อมในการทำงานให้เป็นไปตามกฎหมายและข้อกำหนดต่าง ๆ ที่เกี่ยวข้อง

2.  การดำเนินกิจกรรมด้านอาชีวอนามัย ความปลอดภัย และสภาพแวดล้อมในการทำงาน
    ถือเป็นหน้าที่รับผิดชอบของพนักงานทุกคน โดยมุ่งเน้นความมีส่วนร่วมขององค์กร

3.  มีการประเมิน และปรับปรุง
    ป้องกันความเสี่ยงให้อยู่ในมาตรฐานเพื่อป้องกันอุบัติเหตุที่อาจเกิดขึ้นในการทำงาน
    รวมถึงกิจกรรมอื่น ๆ ที่เกี่ยวข้องอย่างต่อเนื่อง

4.  ให้การสนับสนุนทรัพยากรอย่างเพียงพอและเหมาะสม
    เพื่อเสริมสร้างจิตสำนึกการปฏิบัติงานให้เป็นไปตามมาตรฐาน
    และวิธีการการที่กำหนดในด้านอาชีวอนามัย ความปลอดภัย และสภาพแวดล้อมในการทำงาน

5.  บริษัทฯ จะปฏิบัติตามข้อกำหนดด้านความปลอดภัยของลูกค้า
    พร้อมทั้งสนับสนุนส่งเสริมกิจกรรมด้านความปลอดภัย เช่น กิจกรรม CCCF อย่างต่อเนื่อง

ในปี 2551 บริษัทฯ ได้จัดทำระบบบริหารงานคุณภาพสำหรับอุตสาหกรรมยานยนต์ (ISO/TS 16949
: 2002) และกำลังอยู่ระหว่างการรับรองระบบดังกล่าว

บริษัทฯ จัดให้มีการอบรมทั้งภายในและภายนอกองค์กรให้แก่พนักงาน เพื่อเป็นการเพิ่มความรู้
ความสามารถ และประสิทธิภาพในการปฏิบัติงาน และการเพิ่มผลผลิต โดยในปี 2551
ใช้งบประมาณ 285,000 บาท หลักสูตรของการอบรม อาทิ

-   บทบาทหน้าที่ของคณะกรรมการความปลอดภัย อาชีวอนามัยและสภาพแวดล้อม

  ในการทำงาน

-   Integrated System ISO 9001, ISO 14001 & OHSAS 18001

-   สร้างสัมพันธภาพ และความสุขที่ดีในการทำงาน

-   TPS : ระบบบริหารจัดการผลผลิตเพื่อเพิ่มผลิตภาพยั่งยืน

-   การแก้ไขปัญหาอย่างมีประสิทธิภาพโดยใช้เทคนิค 8 D

-   การวิเคราะห์ระบบการวัด : Measurement System Analysis

-   การลดต้นทุนและความสูญเปล่า

-   OHSAS 18001 : 2007 Awareness & Introduction